
IEPIRKUMA
[bookmark: _Hlk233966085],,Jūras novērošanas sistēmas ugunsdzēsības sistēmu apkope, remonts un uzturēšana”
ar ID Nr. NP1.RNC2026/022
NOLIKUMS
[bookmark: _Hlk525201003]Iepirkums tiek rīkots Publisko iepirkumu likuma 9. panta kārtībā 

[bookmark: _Ref38341330][bookmark: _Toc59334717][bookmark: _Toc61422120]1. VISPĀRĪGĀ INFORMĀCIJA
	1.1.  Iepirkuma nosaukums, identifikācijas numurs
	„Jūras novērošanas sistēmas ugunsdzēsības sistēmu apkope, remonts un uzturēšana”
ID Nr. NP1.RNC2026/022 (turpmāk – iepirkums).

	1.2.  Iepirkuma veids
	Publisko iepirkumu likums (turpmāk – PIL) 9. pants 

	1.3.  Pasūtītājs
	Nacionālo bruņoto spēku Nodrošinājuma pavēlniecības
1. Reģionālais nodrošinājuma centrs (turpmāk - NP 1.RNC)

	1.4.  Nodokļu maksātāja reģistrācijas numurs
	90000294774

	1.5.  Adrese
	Roņu iela 2, Liepāja, LV-3401

	1.6.  Izpildītājs
	Fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū piegādāt preces vai sniegt pakalpojumus.

	1.7.  Pretendents 
	Izpildītājs, kurš iesniedzis piedāvājumu

	1.8.  Pasūtītāja profils
	Internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai, kurā Pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.

	1.9.  Finansējuma avots
	Valsts budžets 100%

	1.10. Pasūtītāja kontaktpersona
	Antra Pieče
tālrunis: 63404291
e-pasts: antra.piece@mil.lv

	1.11. Piedāvājuma iesniegšanas termiņš
	Līdz Iepirkumu uzraudzības biroja (turpmāk - IUB) Publikāciju vadības sistēmas paziņojumā un Elektronisko iepirkumu sestēmas (turpmāk – EIS) e-konkursu apakšsistēmā norādītajam iesniegšanas termiņam.

	1.12. Piedāvājuma derīguma termiņš
	Ne mazāk kā 90 (deviņdesmit) kalendārās dienas no piedāvājuma iesniegšanas beigu termiņa.

	1.13.  Piedāvājuma vērtēšanas kritērijs
	No Iepirkuma nolikumam un tehniskai specifikācijai atbilstošajiem piedāvājumiem, izvēlēsies piedāvājumu ar zemāko vērtēšanai iesniegto cenu bez pievienotās vērtības nodokļa.




1.14. Iepirkuma nolikuma saņemšana:
1.14.1. [bookmark: _Ref410719024]Pasūtītājs nodrošina brīvu un tiešu elektronisku piekļuvi iepirkuma dokumentiem vienotajā valsts platformā, kas nodrošina pilnu iepirkumu ciklu - Elektronisko iepirkumu sistēmas (EIS) e-konkursu apakšsistēmas pasūtītāja profilā:  https://www.eis.gov.lv/EKEIS/Supplier/Organizer/419;
1.14.2. pretendents ar iepirkuma dokumentācijas aktuālo informāciju, t.sk. iepirkuma nolikumu un tā pielikumiem (turpmāk – nolikums), precizējumiem, atbildēm uz izpildītāju jautājumiem, var iepazīties un lejupielādēt EIS e-konkursu apakšsistēmā;
1.14.3. lejupielādējot nolikumu, pretendents uzņemas atbildību patstāvīgi sekot līdzi turpmākajiem iepirkuma dokumentācijas precizējumiem, kā arī iepirkuma komisijas sniegtajām atbildēm uz pretendentu jautājumiem, kas tiks publicētas EIS e-konkursu apakšsistēmā;
1.14.4. pretendents EIS e-konkursu apakšsistēmā var reģistrēties kā nolikuma saņēmējs, ja tas ir reģistrēts EIS kā izpildītājs.[footnoteRef:1] [1: Informāciju par to, kā pretendents var reģistrēties par nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883] 

1.15. Piedāvājuma iesniegšanas, atvēršanas vieta un termiņš:
1.15.1. pretendents piedāvājumu iesniedz elektroniski līdz EIS e-konkursu apakšsistēmā https://www.eis.gov.lv/EKEIS/Supplier/Organizer/419 un IUB Publikāciju vadības sistēmas paziņojumā norādītajam iesniegšanas termiņam;
1.15.2. saskaņā ar PIL 39. panta pirmo daļu, piedāvājumi iepirkumā iesniedzami tikai elektroniski, izmantojot EIS e-konkursu apakšsistēmu;
1.15.3. ja konstatēti EIS darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz 2 stundas pēdējo 24 stundu laikā vai 10 minūtes pēdējo 4 stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darba dienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus, kuru termiņi pārcelti. Šāda termiņa pārcelšana nav uzskatāma par grozījumiem iepirkuma dokumentos vai par piedāvājumu iesniegšanas termiņa pagarināšanu (atbilstoši PIL 39.panta ceturtajai daļai);
1.15.4. Pasūtītājs piedāvājumus atver ne ātrāk kā 4 (četras) stundas pēc piedāvājumu iesniegšanas termiņa beigām;
1.15.5. ārpus EIS e-konkursu apakšsistēmas iesniegtie piedāvājumi un/ vai pēc noteiktā termiņa iesniegtie piedāvājumi, izņemot informatīvos materiālus/ paraugus, tiks atzīti par neatbilstošiem nolikuma prasībām. Ārpus EIS e-konkursu apakšsistēmas iesniegtie piedāvājumi neatvērti tiks nosūtīti atpakaļ pretendentam;
1.15.6. [bookmark: _Ref93917436]piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu;
1.15.7. piedāvājumi tiks atvērti, izmantojot EIS e-konkursu apakšsistēmā pieejamos un paredzētos rīkus, un iespējas piedāvājuma elektroniskai atvēršanai;
1.15.8. pēc piedāvājumu atvēršanas pasūtītāja profilā tiek publicēta informācija par pretendentu, piedāvājuma iesniegšanas datumu, laiku un piedāvāto cenu;
1.15.9. iesniegto piedāvājumu vērtēšanas procesam var sekot līdzi EIS e-konkursu  apakšsistēmā.
1.16. Piedāvājuma iesniegšanas nosacījumi:
1.16.1. pretendents var iesniegt tikai 1 (vienu) piedāvājumu par pilnu iepirkuma apjomu;
1.16.2. pretendents nevar iesniegt piedāvājuma variantus. Ja pretendents iesniegs piedāvājuma variantus, iepirkuma komisija neizskatīs nevienu no iesniegtajiem piedāvājumu variantiem;
1.16.3. pretendentam piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
1.16.3.1. izmantojot EIS e-konkursu apakšsistēmas piedāvātos rīkus, aizpildot minētās sistēmas EIS e-konkursu apakšsistēmā ievietotās formas;
1.16.3.2. elektroniski sagatavojot ārpus EIS e-konkursu apakšsistēmas un pievienojot sistēmas attiecīgajās vietnēs aizpildītās formas (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.16.3.3. nolikuma formu paraugos pretendents nedrīkst veikt izmaiņas un tās papildināt, izņemot gadījumus, kad tas ir atrunāts.
1.17. Papildus informācijas saņemšana:
1.17.1. informācijas apmaiņa starp pasūtītāju un pretendentiem par nolikumu un tā pielikumiem notiek PIL noteiktajā kārtībā;
1.17.2. ja pretendents ir laikus pieprasījis papildu informāciju par nolikumā iekļautajām prasībām, Pasūtītājs to sniedz 3 (triju) darba dienu laikā, bet ne vēlāk kā 4 (četras) darba dienas pirms piedāvājumu iesniegšanas termiņa beigām;
1.17.3. pieprasīto papildus informāciju Pasūtītājs nosūta pretendentam, kas uzdevis jautājumu, un vienlaikus ievieto informāciju EIS e-konkursu apakšsistēmā, kur pieejami iepirkuma dokumenti, norādot arī uzdoto jautājumu;
1.17.4. iepirkuma komisija nav atbildīga par to, ja kāds pretendents nav iepazinies ar informāciju par iepirkumu, kurai ir nodrošināta brīva un tieša elektroniska pieeja EIS e-konkursu apakšsistēmā.
2. INFORMĀCIJA PAR IEPIRKUMA PRIEKŠMETU
	2.1. Iepirkuma priekšmets 
	Jūras novērošana sistēmas ugunsdzēsības sistēmu apkope, remonts un uzturēšana

	2.2. CPV kods
	506660000-9  (Militāro elektronisko sistēmu remonta un tehniskās apkopes  pakalpojumi)

	2.3. Pakalpojuma izpildes vietas
	Jūras novērošanas un sakaru dienesta tehniskās novērošanas posteņi (13 gab) (turpmāk – Objekti), saskaņā ar iepirkuma 2. pielikumā norādīto Objektu atrašanās vietām Latvijas Republikas teritorijā.
Pasūtītāja Objekti Nacionālo bruņoto spēku likuma izpratnē uzskatāmi par militāru objektu.

	2.4. Plānotā līguma cena un iepirkuma apjoms
	Plānotā kopējā līguma summa līdz 41 983.47  EUR bez PVN (50 800.00 EUR ar PVN).
Līgums tiks noslēgts par pilnu plānoto līguma summu.

	2.5.Līguma izpildes nosacījumi, Pakalpojuma izpildes kārtība
	1. Pakalpojumi (tehniskās apkopes, remontdarbi) veicami tikai pēc Pasūtītāja pieprasījuma, ar Pasūtītāju savstarpēji saskaņotā laikā. Sagatavojot pieprasījumu, Pasūtītājs norāda iekārtas un daudzumu, kam nepieciešama apkope/remonts.
2. Tehniskās apkopes veicamas 1 (vienu) reizi ceturksnī.
3. Remontdarbi – pēc nepieciešamības un Pasūtītāja pieprasījuma.

	2.6.  Garantijas noteikumi
	Saskaņā ar tehnisko specifikāciju.

	2.7.  Apmaksas  nosacījumi
	1. Pasūtītājs maksājumu veic euro bezskaidras naudas norēķinu veidā uz izpildītāja e-rēķinā norādīto norēķinu kontu bankā. 
2. Samaksa tiek veikta 20 (divdesmit) kalendāro dienu laikā pēc atsevišķu  pakalpojuma izpildes, pieņemšanas – nodošanas akta abpusējas parakstīšanas un e-rēķina saņemšanas dienas.
3. Pirms Līgumā noteiktās samaksas veikšanas normatīvajos aktos noteiktajā kārtībā tiks pārbaudīts, vai pret izpildītāju ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības, vai Ziemeļatlantijas līguma organizācijas (turpmāk – NATO) dalībvalsts noteiktās sankcijas un saskaņā ar Latvijas Republikas normatīvo aktu prasībām pasūtītājam ir pienākums neveikt samaksu, ja pret izpildītāju noteiktās sankcijas ietekmē maksājumu. Iestājoties šajā punktā minētajiem apstākļiem, Pasūtītājam ir tiesības vienpusēji lauzt Līgumu, bez izpildītāja piekrišanas, iepriekš rakstveidā informējot par to izpildītāju.

	2.8.  Līguma darbības termiņš
	1. Līgums spēkā 24 (divdesmit četri) mēnešus no līguma spēkā stāšanās brīža vai līdz līguma kopējās summas pilnīgai apguvei, vai līdz jauna iepirkuma rezultātā noslēgta līguma spēkā stāšanās brīdim, atkarībā no tā, kurš no apstākļiem iestājas pirmais.
2. Gadījumā, ja līdz noteiktajam termiņam līguma summa nav izmantota un nav noslēgts jauns līgums, Puses var izskatīt iespēju pagarināt līguma darbības termiņu līdz līguma kopējās summas apguvei vai līdz jauna iepirkuma rezultātā noslēgta līguma spēkā stāšanās brīdim, vai citam termiņam.

	 


2.9.  Citas prasības
	[bookmark: _Hlk225154691]Uz pakalpojuma izpildē piedāvāto/ izmantoto preču ražotāju/ izpildītāju un pakalpojuma izpildē piedāvāto/ izmantojamo preci nav noteiktas starptautiskās vai nacionālās sankcijas, vai būtiskas finanšu tirgus intereses ietekmējošās Eiropas Savienības vai NATO dalībvalsts sankcijas un piedāvātās preces izcelsmes un/ vai ražošanas valsts nav Krievijas Federācija vai Baltkrievijas Republika.

	

2.10. Drošības  prasības
	1. Izpildītājs līguma parakstīšanas dienā, nosūta pasūtītājam uz Līgumā norādītiem e-pastiem saskaņošanai un apstiprināšanai darbinieku sarakstu (norādot vārdu uzvārdu, personas kodu, pilsonību) un transportlīdzekļu sarakstu (marka, reģistrācijas numurs), turpmāk – Saraksts, kuriem Līguma izpildes laikā būs nepieciešama piekļuve pasūtītāja objektam. 
2. Sarakstā norādītās personas tiks pārbaudītas valsts drošības iestādē. Personas dati tiks izmantoti darbībām attiecībā uz valsts drošību (pārbaudot personas, saskaņojot personu iekļūšanu NBS objektos) un, lai izpildītājs varētu iekļūt pasūtītāja teritorijā (Līguma izpildes laikā, pasūtītājam veicot izpildītāja norādīto personu identifikāciju: izpildītāja pārstāvis uzrāda derīgu pasi vai personas apliecību (eID karti)). Izpildītājs ir informēts, ka par patvaļīgu iekļūšanu militārajā objektā ir paredzēta atbildība saskaņā ar normatīvajiem aktiem.
3. Izpildītājs Līguma izpildē ir tiesīgs iesaistīt tikai tos darbiniekus, kuri norādīti apstiprinātajā Sarakstā. 
4. Aizliegts pakalpojuma izpildē iesaistīt darbiniekus un iekļaut Sarakstā, kuri nav NATO, Eiropas Ekonomikas zonas vai Eiropas Savienības dalībvalstu pilsoņi vai Latvijas Republikas nepilsoņi, kā arī personas, kuras pēc 2022.gada 24.februāra turpina apmeklēt  Krievijas Federāciju vai Baltkrievijas Republiku.

	2.11. Papildus informācijas saņemšana – Objektu apskate
	Pirms piedāvājuma sagatavošanas un iesniegšanas pretendentam nepieciešamības gadījumā ir iespējams veikt Pasūtītāja Objekta/u apskati. 
Objektu apskate NAV OBLIGĀTA.

Pieteikšanās Objektu apskatei un Objektu apskate:
ieinteresētie pretendenti pasūtītāja kontaktpersonai Andrejam Ioņinam uz e-pasta adresi: andrejs.ionins@mil.lv (tālr. 29441036) līdz 2026.  gada 23. jūlijam nosūta pieteikumu un vienojas par dalību objekta  apskatē. 
Objektu atrašanās vietas – LR teritorija, saskaņā ar Nolikuma 2. pielikumā norādītajām objektu atrašanās vietām. 
Objektu apskate  iespējama ar pasūtītāja norādīto kontaktpersonu savstarpēji saskaņotos laikos.
Piesakot dalību objekta apskatē, pretendentiem jānorāda šāda informācija:
· Vārds, uzvārds, personas kods, pilsonība;
· uzņēmuma nosaukums, kuru konkrētā persona pārstāv
· ieņemamais amats, kuru konkrētā persona pilda norādītajā uzņēmumā;
· no uzņēmuma var piedalīties ne vairāk kā 2 (divas) personas, e-pastā jānorāda visas personas.
Objekta apskates vieta un Pakalpojuma izpildes vieta, Nacionālo bruņoto spēku likuma izpratnē uzskatāms par militāru objektu. Iekļūšanai militārā objektā pirms tam nepieciešams saņemt atļauju. 
Pamatojoties uz Nacionālo bruņo spēku likuma 4.1panta otro daļu,  personai aizliegts bez atļaujas iekļūt militārajā objektā, t.i., iekļūšana šādos objektos ir iepriekš jāpiesaka un jāsaņem atļauja. Pasūtītājs izskata pretendenta iesniegto pieteikumu objekta apskatei un sniedz atbildi pretendentam par atļaujas izsniegšanu (saskaņojumu iekļūt objektā) vai atteikumu objekta apmeklējumam, liedzot piekļuvi objektam.
Komersants ar savu dalību iepirkumā apliecina, ka ir informēts, ka pasūtītājs patur tiesības atteikt/ neizsniegt atļauju pretendenta pieteiktajām personām iekļūšanai pasūtītāja objektā, objekta apskatei un apņemas nekavējoties no pasūtītāja paziņojuma saņemšanas, atstādināt no objekta apskates pasūtītāja objektā jebkuru pretendenta pieteikto personu, vai apakšuzņēmēju, vai pieaicināto speciālistu, kā arī, ka atteikums/ atļaujas neizsniegšana/ neielaišana objektā, objekta apskatei nevar būt par pamatu pretendenta pretenziju vai zaudējumu pieteikumam.
Atteikuma iemesls dalībai objekta apskatē var būt:
· ja pretendents objekta apskatei piesaka darbiniekus, kuri nav Ziemeļatlantijas līguma organizācijas (NATO), Eiropas Ekonomikas zonas vai Eiropas Savienības dalībvalstu pilsoņi vai Latvijas Republikas nepilsoņi, kā arī personas, kuras pēc 2022. gada 24. februāra turpina apmeklēt  Krievijas Federāciju vai Baltkrievijas Republiku;
· ja no valsts drošība iestādes saņemta tāda veida informācija, ka pretendenta īstenotā komercdarbība vai tā darbinieku veiktās darbības kaitē vai var kaitēt valsts drošības interesēm (t.sk., rada/ var radīt reputācijas un/ vai drošības riskus aizsardzības resoram).
Pretendenta pārstāvji ierodoties uz objekta apskati:
· uzrāda derīgu personu apliecinošu dokumentu (pasi vai personas apliecību (ID karte);
· parakstās Pasūtītāja sagatavotā apmeklētāju sarakstā par dalību objekta apskatē; 
· ievēro aizliegumu datu nesēju, tai skaitā pulksteņu, mobilo telefonu, foto un video aparatūras lietošanā;
· objektu apskates laikā pretendentiem tiks nodrošināta iespēja klātienē uzdot jautājumus par iepirkuma priekšmetu.



3. PRETENDENTAM IZVIRZĀMĀS PRASĪBAS UN IESNIEDZAMIE DOKUMENTI
3.1. Pretendentam izvirzāmās prasības:
3.1.1. pretendents var būt fiziska vai juridiska persona, šādu personu apvienība jebkurā to kombinācijā, kas attiecīgi piedāvā piegādāt preces un/ vai veikt pakalpojumu un ir iesniegusi piedāvājumu iepirkumam, atbilstoši nolikuma prasībām;
3.1.2. pretendents ir reģistrēts, licencēts un sertificēts veikt iepirkumā minētos darbus, atbilstoši attiecīgās valsts normatīvajos aktos noteiktajos gadījumos un kārtībā, tam ir tiesības veikt nepieciešamo preces piegādi vai pakalpojuma sniegšanu (licences un sertifikāti var tikt pieprasīti nolikuma 3.2.punktā);
3.1.3. uz pretendentu nav attiecināmi PIL 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli nav konstatēti attiecībā uz PIL 42. panta trešajā daļā minētajām personām (arī uz patieso labuma guvēju);
3.1.4. uz pretendentu un PIL 42. panta trešajā daļā minētajām personām nav attiecināmi Starptautisko un Latvijas Republikas nacionālo sankciju likuma 11.1. panta pirmajā daļā noteiktie pretendentu izslēgšanas (no dalības iepirkumā) nosacījumi;
3.1.5. visos pretendenta atlases dokumentos pretendenta nosaukumam un rekvizītiem ir jāatbilst Uzņēmumu reģistra vai līdzvērtīgas uzņēmējdarbību/ komercdarbību reģistrējošas iestādes ārvalstī reģistrācijas apliecībā minētajam;
3.1.6. pretendentam iepriekšējo 3 (trīs) gadu laikā ir pieredze automātisko ugunsdzēšanas iekārtu uzturēšanā, apkalpošanā un remontā, par ko sniedz informāciju saskaņā ar Nolikuma 1.pielikumu (Iepirkuma pieteikuma 1.punkts „pretendenta pieredzes saraksts”). Par līdzvērtīgu pakalpojumu tiks uzskatīts tāds pakalpojums, kurš ir atbilstošs iepirkuma tehniskajā specifikācijā minētajiem pakalpojumam;
3.1.7. pretendentam jānodrošina, ka iepirkuma līguma izpildē piedalīsies kvalificēts personāls – sertificēti speciālisti, kuri ir tiesīgi veikt ugunsdrošības un automātisko ugunsdzēšanas iekārtu uzturēšanu, apkalpošanu un remontu (skatīt 3.2.8. punktā/os norādītos iesniedzamos dokumentus);
3.1.8. pretendentam vai tā darbiniekam ir tiesības/atļauja veikt automātisko ugunsdzēsības un apsardzes tehnisko sistēmu ierīkošanu;
3.1.9. pretendentam ir vai līguma slēgšanas tiesību piešķiršanas gadījumā tiks noformēta civiltiesiskās atbildības apdrošināšanas polise pret visiem iespējamajiem zaudējumiem, kas var rasties Pasūtītāja un/vai trešo personu veselībai un/vai dzīvībai un/vai mantai pretendenta un tā apakšuzņēmēju (ja tādi tiek piesaistīti) darbības, bezdarbības vai neuzmanības rezultātā, sakarā ar Pakalpojumu veikšanu Objektos ar kopējo atbildības limitu ne mazāku kā 50 000.00 EUR, limitu vienam gadījumam ne mazāku kā 5000.00 EUR  un pašrisku ne lielāku kā 500.00 EUR. Civiltiesiskās atbildības apdrošināšanas līgumu pretendents slēdz vai ir noslēdzis ar noteikumu, saskaņā ar kuru, iestājoties apdrošināšanas gadījumam, apdrošināšanas atlīdzība tiek izmaksāta tieši pasūtītājam vai zaudējumus cietušajai trešajai personai;
3.1.10. pretendenta rīcībā ir visi nepieciešamie resursi savlaicīgai un kvalitatīvai līguma izpildei.
3.2. Iepirkumam iesniedzamie dokumenti:
3.2.1. elektroniski sagatavots un parakstīts iepirkuma pieteikums (aizpildot EIS e-konkursu apakšsistēmā publicēto formu - nolikuma 1.pielikums);
3.2.2. elektroniski sagatavots un parakstīts tehniskais piedāvājums (piedāvātā pakalpojuma pilns tehniskais apraksts) (aizpildot EIS e-konkursu apakšsistēmā publicēto formu - nolikuma 2.pielikums „Tehniskā specifikācija/Tehniskais piedāvājums”), saskaņā ar tehniskajā specifikācijā iekļauto informāciju un formas prasībām;
Tehniskajā piedāvājumā neizmantot tādus jēdzienus kā „ne vairāk”, „ne mazāk”, „ekvivalents”, „nodrošināsim”, „jā”, „ir jābūt” u.c.;
3.2.3. elektroniski sagatavots un parakstīts finanšu piedāvājums (aizpildot EIS e-konkursu apakšsistēmā publicēto formu - nolikuma 3.pielikums);
3.2.4. nolikuma 3.2.1., 3.2.2. un 3.2.3.punktos uzskaitītie dokumenti iesniedzami pasūtītāja sagatavotajās formās, kuras publicētas EIS e-konkursu apakšsistēmā. Iepirkuma pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja iepirkuma pieteikumu paraksta pārstāvis, kuram nav pārstāvības tiesības (pilnvarota persona), tad piedāvājumam pievienojama pretendenta amatpersonas ar pārstāvības tiesībām izdota pilnvara citai personai parakstīt iepirkuma pieteikumu;
3.2.5. gadījumā ja pretendents nav Latvijas Republikas rezidents, tad jāiesniedz pretendenta reģistrācijas valsts attiecīgās institūcijas izsniegta izziņa (noformēt, atbilstoši nolikuma 5.2.2.punktam), kurā ir uzrādītas pretendenta personas ar pārstāvības tiesībām un pārstāvības apjoms (norāde, vai persona/-as ir tiesīga pārstāvēt atsevišķi vai kopā ar citu personu/-ām). Izziņai jābūt izsniegtai ne agrāk kā 1 (vienu) mēnesi pirms piedāvājuma iesniegšanas;
3.2.6. ja pretendents ir piegādātāju apvienība, iepirkuma pieteikumā jānorāda persona, kura pārstāv piegādātāju apvienību iepirkumā, kā arī katras personas atbildības apjoms (nolikuma 1. pielikums - Iepirkuma pieteikums), kā arī jāiesniedz pilnvara piegādātāju apvienības dalībniekam, kuru visi apvienības dalībnieki ir pilnvarojuši parakstīt un iesniegt piedāvājumu iepirkumā un veikt citas darbības iepirkuma ietvaros apvienības vārdā, un pretendentam jāiesniedz visu piegādātāju apvienībā iekļauto personu parakstīts nodomu protokols par tās dibināšanu pakalpojuma izpildei, ja tiks pieņemts lēmums par pretendenta tiesībām slēgt līgumu, kā arī jānorāda katras piegādātāju apvienībā iekļautās personas atbildības apjoms nolikuma 1.pielikumā; vai sabiedrības līgums, kuru parakstījuši visi apvienības dalībnieki, un kurā norādīts pilnvarojums pārstāvēt apvienību iepirkumā  un katras personas atbildības apjoms (oriģināls vai apliecināta kopija) jeb daļas, kuras izpildīs katrs no piegādātāju apvienības dalībniekiem un tās līgumcena, kā arī to izpildei nepieciešamo resursu;
3.2.7. lai apliecinātu atbilstību Nolikuma 3.1.7. un 3.1.8. punktos noteiktajām prasībām, pretendentam jāiesniedz derīgu personas (darbinieka) sertifikātu kopijas, kas apliecina, ka konkrētam pretendenta personālam:
3.2.7.1.  atbildīgajam darbiniekam ir „Automātisko ugunsdzēsības signalizācijas sistēmas projektēšanas montāžas tehniskās apkalpošanas un ekspluatācijas darbu veikšanas” mācību kursa sertifikāts;
3.2.7.2.  atbildīgajam darbiniekam ir „Spiedieniekārtu operatora” mācību kursa sertifikāts;
3.2.7.3.  atbildīgajam darbiniekam ir „NOVEC 1230 gāzes aprīkojuma” mācību kursa sertifikāts;
3.2.7.4. atbildīgajam darbiniekam ir spēkā esošs vismaz Bz elektrodrošības grupas sertifikāts;
3.2.7.5. atbildīgajam darbiniekam ir atļauja/tiesības veikt automātisko ugunsdzēsības un apsardzes tehnisko sistēmas ierīkošanu
3.2.8. pretendentam jāiesniedz personāla - darbinieku (nolikuma 3.1.7. , 3.1.8. un 3.2.7. punkts), kuri veiks ugunsdzēsības sistēmu apkopi, remontu un uzturēšanu, apliecinājumi (Nolikuma 5.pielikums) ka līguma noslēgšanas gadījumā šī persona/s piekrīt piedalīties līguma izpildē un veikt minētos darbus;
3.2.9. civiltiesiskās apdrošināšanas polises kopija vai apliecinājums, ka profesionālās civiltiesiskās apdrošināšanas polise tiks noslēgta un iesniegta līgumā noteiktajā kārtībā;
3.2.10. informatīvie materiāli, kurus pretendents uzskata par nepieciešamu pievienot iepirkuma dokumentiem.
4. PRASĪBAS FINANŠU PIEDĀVĀJUMA NOFORMĒŠANAI
4.1. Finanšu piedāvājums jāiesniedz nolikuma 3.pielikuma norādītajās tabulās, cenas norādot euro (EUR) valūtā, saskaņā ar nolikuma 4.2.punktu.
4.2. Pretendentam cenā jāiekļauj visas izmaksas, kas saistītas ar pakalpojuma izpildi, darbaspēka, transporta, materiālu, u.c. iespējamās izmaksas, kā arī visi valsts un pašvaldību noteiktie nodokļi un nodevas, izņemot pievienotās vērtības nodokli. Piedāvājuma cena jānorāda ar precizitāti 2 (divas) zīmes aiz komata.
4.3. Aritmētiskās kļūdas tiks labotas atbilstoši PIL 41.panta devītajai daļai.
4.4. PVN tiks maksāts spēkā esošā Pievienotās vērtības nodokļa likuma noteiktajā kārtībā un apmērā.
4.5. Sagatavojot finanšu piedāvājumu, pretendentam ir jāprognozē tirgus situācija. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai līguma izpildes laikā.
5. PRASĪBAS PIEDĀVĀJUMA NOFORMĒŠANAI UN IESNIEGŠANAI
5.1. Piedāvājums jāiesniedz elektroniski EIS e-konkursu apakšsistēmā vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie formāti:	
5.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā iepirkuma sadaļā ievietotās formas;
5.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas Microsoft Office atbalstītas elektroniskas formas.
5.2. Sagatavojot piedāvājumu, pretendents ievēro, ka:
5.2.1. pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
5.2.2. iesniedzot piedāvājumu, pretendents ar EIS piedāvāto parakstu (sistēmas paraktu) vai ar drošu elektronisko parakstu, kas satur laika zīmogu, paraksta iepirkuma piedāvājumu. Iepirkuma piedāvājumu paraksta pretendenta pārstāvis ar pārstāvības tiesībām vai tā pilnvarota persona. Ja iepirkuma piedāvājumu paraksta pilnvarotā persona, jāpievieno personas ar pārstāvības tiesībām izdota pilnvara;
5.2.3. aizpildot informāciju, aizliegts mainīt un/ vai papildināt nolikumam pievienotās formas, izņemot gadījumus, kad tas ir atrunāts.
5.3. Pretendents pēc saviem ieskatiem ir tiesīgs iesniegt citus dokumentus elektroniskā formā, parakstot ar EIS piedāvāto elektronisko parakstu (sistēmas parakstu) vai parakstot ar drošu elektronisko parakstu, kas satur laika zīmogu.
5.4. Gadījumā, ja elektroniski sagatavotais piedāvājums tiek šifrēts ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargāts ar elektronisku atslēgu un paroli, pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām. Piedāvājuma šifrēšanas gadījumā, pretendentam ne vēlāk kā 15 (piecpadsmit) minūtes pēc piedāvājuma iesniegšanas termiņa beigām jāiesniedz, nolikuma 1.10.punktā norādītajai pasūtītāja kontaktpersonai, derīga elektroniska atslēga un/ vai parole šifrētā dokumenta atvēršanai.
5.5. Piedāvājumam un tam pievienotiem dokumentiem jābūt latviešu valodā, noformētiem atbilstoši  normatīvo aktu prasībām, ievērojot Dokumentu juridiskā spēka likuma un Ministru kabineta 2018.gada 4.septembra noteikumu Nr. 558 „Dokumentu izstrādāšanas un noformēšanas kārtība” normas. Ja piedāvājumā iekļaujamā informācija ir svešvalodā, tad pretendents pievieno tulkojumu valsts valodā saskaņā ar Ministru kabineta 2000.gada 22.augusta noteikumu Nr.291 „Kārtība, kādā apliecināmi dokumentu tulkojumi valsts valodā” prasībām.
5.6. Piedāvājumā iekļautajiem dokumentiem jābūt skaidri salasāmiem, bez labojumiem.
5.7. Iesniedzamo dokumentu kopijām, tulkojumiem jābūt noformētiem atbilstoši Ministru kabineta Ministru kabineta 2018.gada 4.septembra noteikumu Nr. 558 „Dokumentu izstrādāšanas un noformēšanas kārtība” prasībām, ievērojot, ka iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu atbilstoši noteikumu 3.2. punktam.
5.8. Pretendents piedāvājumu var iesniegt, sākot ar iepirkuma izziņošanas dienu.
5.9. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS e-konkursu apakšsistēmā pieejamos rīkus. Ja pretendents atsauc piedāvājumu, tas tiek izslēgts no tālākas dalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējais piedāvājuma iesniegšanas brīdis.
5.10. Iepirkumam tiks pieņemti un izskatīti piedāvājumi no tiem pretendentiem, kas būs noformējuši un iesnieguši piedāvājumu atbilstoši normatīvo aktu un nolikuma prasībām. 
5.11. Ja piedāvājums iesniegts pēc norādītā piedāvājumu iesniegšanas termiņa un/ vai tas nav atbilstoši noformēts, tas netiek vērtēts.
5.12. Pretendents piedāvājumu sagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks vērtēts.
5.13. Ja piedāvājumu iesniedz personu apvienība, piedāvājumā norāda tās pilnvaroto pārstāvi ar tiesībām elektroniski parakstīt visus ar iepirkumu saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
5.14. Par jebkuru informāciju, kas ir konfidenciāla, jābūt īpašai norādei (konfidenciāla informācija nevar būt informācija, kas PIL ir noteikta par vispārpieejamu informāciju).
5.15. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas iepirkuma sadaļā) ietvertos nosacījumus.
6. PRETENDENTU IZSLĒGŠANAS NOTEIKUMI UN KĀRTĪBA
6.1. Pretendentus izslēdz atbilstoši PIL 9. panta astotajai daļai.
6.2. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti PIL 42. panta otrajā daļā 1., 2., 3., 4. un 11.punktā minētie izslēgšanas iemesli, kā arī ja šie iemesli konstatēti attiecībā uz PIL 42. panta trešajā daļā minētajām personām (arī uz patiesā labuma guvēju).
6.3. Lai pārbaudītu, vai pretendents nav izslēdzams no dalības iepirkumā PIL 9. panta astotajā daļā minēto iemeslu dēļ, Pasūtītājs rīkojas atbilstoši PIL 42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot PIL 43. panta noteikumus un PIL Pārejas noteikumu 28.punkta 1.apakšpunktu.
6.4. Izslēgšanas nosacījumi ir attiecināmi arī uz jebkuru no PIL 42. panta trešajā daļa minētajām personām (arī uz patiesā labuma guvēju).
6.5. Starptautisko un Latvijas Republikas nacionālo sankciju likuma 11.1 panta piemērošana:
6.5.1. Pasūtītājs izslēdz pretendentu no dalības iepirkumā, ja uz pretendentu attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkumā nosacījumi. Normatīvais akts pieejams: https://likumi.lv/ta/id/280278-starptautisko-un-latvijas-republikas-nacionalo-sankciju-likums;
6.5.2. Pasūtītājs veic pārbaudi par to, vai uz pretendentu attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkumā nosacījumi,  iepazīstoties ar iepirkumu uzraudzības biroja tīmekļvietnē (tīmekļvietnes adrese: https://www.iub.gov.lv/lv/skaidrojums-sankciju-piemerosana-publiskajos-iepirkumos) norādītajās datubāzēs pieejamo informāciju[footnoteRef:2]. [2:  Piezīme: ja pasūtītāja rīcībā ir ziņas, ka uz pretendentu iespējams attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkumā nosacījumi, pasūtītājs ir tiesīgs veikt papildu pārbaudes.] 

7. RĪCĪBA, JA TIEK KONSTATĒTI PRETENDENTU IZSLĒGŠANAS IEMESLI
7.1. Ja veicot pretendenta pārbaudi, iepirkuma komisija konstatē, ka pretendents būtu izslēdzams, pamatojoties uz PIL 42. panta otrajā daļā 1., 2., 3., 4. un 11.punktā minētiem izslēgšanas iemesliem, tā rīkojas saskaņā ar PIL 42.panta piekto, septīto, astoto un devīto daļu.
7.2. Ja uz pretendentu attiecas PIL 42. panta otrajā daļā 2.punktā minētais izslēgšanas iemesls, saskaņā ar PIL Pārejas noteikumu 28.punkta 1.apakšpunktu, pretendents ir tiesīgs nodrošināt uzticamību. Iepirkumu komisija informē pretendentu par konstatēto nodokļu parādu un dod ne mazāk kā 5 (piecas) darba dienas, lai pretendents var:
- izpildīt nodokļu saistības;
- iesniegt pierādījumus par saistību izpildi;
- pierādīt, ka personai nemaz nebija neizpildītu saistību nodokļu jomā. Pierādījumi, ar kuriem var apliecināt, ka pretendentam nav  neizpildītu nodokļu saistību vai, ka tās ir izpildītas, norādīti  PIL 42.panta sestajā daļā.
7.3. Ja pretendents iepirkuma komisijas noteiktajā termiņā neiesniedz pierādījumus, ka uz pretendentu neattiecas izslēgšanas iemesli, pretendents tiek izslēgts no dalības iepirkumā.
8. IEPIRKUMA UZVARĒTĀJA NOTEIKŠANA, LĪGUMA SLĒGŠANAS TIESĪBU PIEŠĶIRŠANA UN LĪGUMA SLĒGŠANA
8.1. Iepirkuma komisija izvērtē iesniegtos piedāvājumus atbilstoši nolikuma un tehniskās specifikācijas prasībām, slēgtā sēdē. Par atbilstošiem tiks uzskatīti tikai tie piedāvājumi, kuri atbilst visām norādītajām prasībām (Latvijas Republikas normatīvo aktu prasībām un nolikuma prasībām). Ja iepirkums sadalīts daļās, piedāvājumu vērtēšanu iepirkuma komisija veic attiecībā uz katru iepirkuma daļu atsevišķi.
8.2. Piedāvājumu vērtēšanu iepirkuma komisija veic četros posmos. Ja pretendenta iesniegtais piedāvājums nekvalificējas kādā no turpmāk norādīto posmu prasībām (izņemot 1.posmu, kur iepirkuma komisija izvērtē konstatēto neatbilstību būtiskumu pret nolikuma prasībām), tas tiek izslēgts no turpmākās dalības iepirkumā (t.i. nākamajā piedāvājumu izvērtēšanas posmā tas netiek vērtēts). Piedāvājumu izvērtēšanas posmi:
8.2.1. 1.  posms – piedāvājumu noformējuma pārbaude
Iepirkuma komisija pārbauda, vai pretendenta piedāvājums sagatavots, iesniegts un noformēts atbilstoši nolikuma 3., 5. un citos nolikuma punktos norādītajām noformēšanas prasībām.
8.2.2. 2.  posms – pretendentu atlase 
[bookmark: _Hlk43929826]Iepirkuma komisija pārbauda, vai pretendenta iesniegtie atlases dokumenti un publiski pieejamās datu bāzēs iegūtā informācija apliecina pretendenta atbilstību nolikuma 3.punktā norādītajām prasībām.
8.2.3. 3.  posms – tehnisko piedāvājumu atbilstības pārbaude
Iepirkuma komisija vērtē, vai pretendenta tehniskais piedāvājums atbilst nolikuma 3.2.2. apakšpunktā noteiktajām un tehniskajā specifikācijā izvirzītajām prasībām.
Pretendents tiek noraidīts un pretendenta piedāvājums netiek tālāk vērtēts, ja komisija konstatē, ka piedāvāto/ preču un/ vai materiālu ražotājam/-iem, piedāvājuma iesniegšanas brīdī ir noteiktas starptautiskās vai nacionālās sankcijas, vai būtiskas finanšu tirgus intereses ietekmējošās Eiropas Savienības vai NATO dalībvalsts sankcijas un/ vai pakalpojuma izpildē/ piedāvāto preču un/ vai materiālu izcelsmes vai ražošanas valsts ir Krievijas Federācija vai Baltkrievijas Republika.
8.2.4. 4.  posms – finanšu piedāvājumu vērtēšana:
Iepirkuma komisija izvērtē, vai pretendenta iesniegtais finanšu piedāvājums atbilst iepirkuma nolikuma 3.2.3. apakšpunktā un nolikuma 4.punktā noteiktajām prasībām, un pārbauda, vai finanšu piedāvājumā nav aritmētisko kļūdu (sk. nolikuma 4.3. apakšpunktu „Aritmētisko kļūdu labošana”). 
8.3. Par iepirkuma uzvarētāju, iepirkuma komisija atzīst pretendentu, kurš ir iesniedzis nolikumam un tehniskai specifikācijai atbilstošu piedāvājumu ar zemāko vērtēšanai iesniegto cenu bez PVN.
8.4. Iepirkuma komisija 3 (trīs) darbdienu laikā pēc lēmuma pieņemšanas, informē visus pretendentus par pieņemto lēmumu attiecībā uz izraudzīto pretendentu.
8.5. Pasūtītājs, informējot pretendentus par iepirkuma rezultātiem, neizpauž konkrēto informāciju, ja tā var kaitēt sabiedrības interesēm vai tādejādi tiktu pārkāptas pretendenta likumīgās, komerciālās intereses vai godīgas konkurences noteikumi.
8.6. Iepirkuma ziņojums būs pieejams EIS e-konkursu apakšsistēmā iepirkuma sadaļā.
8.7. Pretendentam, kurš atzīts par uzvarētāju, līgums jāparaksta 7 (septiņu) darba dienu laikā no pasūtītāja uzaicinājuma parakstīt līgumu izsūtīšanas dienas (e-pasta nosūtīšanas datums vai pasta korespondences nosūtīšanas dienas zīmogs). Ja pretendents, kurš atzīts par iepirkuma uzvarētāju, atsakās slēgt iepirkuma līgumu vai neparaksta līgumu noteiktajā termiņā, iepirkuma līguma slēgšanas tiesības var tikt piešķirtas nākamajam pretendentam, kura piedāvājums atbilst nolikumam (atbilstoši nolikuma 8.2.punktam) un ir nākamais ar zemāko vērtēšanai iesniegto cenu vai pārtraukt iepirkumu, neizvēloties nevienu piedāvājumu. 
8.8. Līguma projekts ir informatīvs un satur līguma pamatnosacījumus. Līguma slēgšanas laikā līguma projekts tiek precizēts atbilstoši spēkā esošiem normatīviem aktiem un faktiskajai situācijai.
9. IEPIRKUMA KOMISIJAS UN PRETENDENTA TIESĪBAS UN PIENĀKUMI
9.1. Iepirkuma komisijas tiesības:
9.1.1. pieprasīt pretendentam iesniegt papildus dokumentus;
9.1.2. pieprasīt pretendentam precizēt iesniegto informāciju un sniegt detalizētus paskaidrojumus;
9.1.3. pārbaudīt visu pretendenta sniegto ziņu patiesumu;
9.1.4. pieaicināt iepirkuma komisijas darbā ekspertus;
9.1.5. pieprasīt no pretendenta informāciju par piedāvātās preces/ pakalpojuma cenas veidošanās mehānismu;
9.1.6. rakstiski lūgt pretendentus pagarināt piedāvājumu derīguma termiņu;
9.1.7. noraidīt nepamatoti lētu piedāvājumu;
9.1.8. nevērtēt pretendenta piedāvājumu, ja tas nav iesniegts atbilstoši nolikuma prasībām un/ vai tā saturs neatbilst nolikuma prasībām un/ vai pretendents iesniedzis nepatiesu informāciju sava piedāvājuma vērtēšanai vai vispār nav iesniedzis pieprasīto informāciju, tajā skaitā, nav sniedzis iepirkuma komisijas pieprasīto precizējošo informāciju iepirkuma komisijas noteiktajā termiņā vai vispār nav to iesniedzis;
9.1.9. noraidīt pretendenta piedāvājumu, ja pretendents maina piedāvājumā norādīto informāciju jebkurā piedāvājuma vērtēšanas posmā;
9.1.10. veikt citas darbības saskaņā ar PIL un citiem normatīvajiem aktiem;
9.1.11. izvērtēšanas procesā pieprasīt pretendentam iesniegt preces paraugu oriģināliepakojumā.
9.2. Iepirkuma komisijas pienākumi:
9.2.1. izskatīt un izvērtēt pretendentu iesniegtos piedāvājumus;
9.2.2. pieņemt lēmumu par iepirkuma rezultātiem;
9.2.3. rīkoties saskaņā ar PIL, citiem normatīvajiem aktiem un nolikumu.
9.3. Pretendenta pienākumi:
9.3.1. pretendentam ir jāsniedz pieprasītā informācija vai dokumenti iepirkuma komisijas norādītajā termiņā;
9.3.2. pretendentam ir patstāvīgi jāseko līdzi aktuālajai informācijai pasūtītāja profilā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.
9.4. Pretendenta tiesības: pretendentam ir tiesības pieprasīt iepirkuma komisijai informāciju par nolikumu vai tehnisko specifikāciju, lejupielādējot nolikumu elektroniskā formā, sekot līdzi turpmākām izmaiņām nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiek publicētas EIS e-konkursu apakšsistēmā šī iepirkuma sadaļā.
10. CITI NOTEIKUMI
10.1. Iepirkuma komisija un pretendents ar informāciju apmainās šādi:
10.1.1. līdz piedāvājumu iesniegšanas termiņa beigām par organizatoriskiem jautājumiem un iepirkuma priekšmetu pretendents ar pasūtītāju ar informāciju var apmainīties gan telefoniski, gan elektroniski, gan rakstiski;
10.1.2. pēc piedāvājumu iesniegšanas termiņa beigām pretendents ar pasūtītāju ar informāciju, kas saistīta ar iesniegto piedāvājumu izvērtēšanu un lēmuma par iepirkuma tiesību piešķiršanu pieņemšanu, apmainās rakstiski – uz pretendenta piedāvājumā norādīto adresi.
10.2. Pēc piedāvājuma iesniegšanas termiņa pretendents vairs nevar celt pretenzijas par nolikuma saturu un iekļautajām prasībām.
10.3. Prasības, kas attiecas uz iepirkumu, tā norisi un nav atrunātas nolikumā, nosakāmas saskaņā ar Latvijas Republikā spēkā esošajiem normatīvajiem aktiem.
10.4. Visi izdevumi, kas saistīti ar iepirkuma piedāvājuma sagatavošanu un iesniegšanu, jāsedz pretendentam.
10.5. Nolikumā lietotajiem jēdzieniem, formulējumiem, numerācijai un atsaucēm ir informatīvs raksturs, jebkura neprecizitāte vai nepareiza atsauce jāskata kopsakarībā ar nolikuma tekstu, tā prasībām un PIL.
10.6. Nolikums sagatavots un apstiprināts latviešu valodā, kas sastāv no nolikuma teksta un šādiem pielikumiem, kas ir nolikuma neatņemama sastāvdaļa:
1.pielikums - Iepirkuma pieteikums;
2.pielikums - Tehniskā specifikācija/ Tehniskais piedāvājums;
3.pielikums - Finanšu piedāvājums;
4.pielikums - Līguma projekts;
5.pielikums – Apliecinājuma forma piedāvātajam personālam.

